Nairo Quintana

Nairo Alexander Quintana Rojas (født 4. februar 1990, Boyaca, Colombia) er en professionel colombiansk cykelrytter, der senest kørte for . Han er bjergrytter, men til forskel fra de fleste andre colombianske cykelryttere kører han også en udmærket enkeltstart. Han cyklede sig direkte ind i verdenseliten i 2013, hvor han blev nr. 2 i det franske etapeløb, Tour de France, og vandt samtidig også både bjerg- og Ungdomstrøjen.

Som bondesøn, voksede Quintana op under vanskelige økonomiske vilkår. I en alder af 15 år, blev de økonomiske trængsler for meget for hans far, Luis, og han købte en cykel til Quintana, da han ikke længere havde penge nok til at sende sønnen i skole med bus.
Der var ikke tradition for at cykle i Quintanas familie, og han var derfor ikke klar over, hvor hård den daglige tur til skole i virkeligheden var. Men eftersom grupper af amatørryttere brugte stigningen til at træne, besluttede Nairo sig en dag for at prøve at følge med dem, for at se, hvor godt han kunne matche dem. "De begyndte at accelerere og accelerere og de kunne ikke køre fra mig, så da jeg kom hjem, og fortalte min far om det, blev han meget glad. Han købte min første racercykel til mig og derefter begyndte vi at deltage i lokale cykelløb".
 
- "Jeg er født og opvokset i 2.800 meters højde, det giver mig en fordel i den her sport, det er det bedste sted i verden at træne".

Sæsonen 2013 

I 2013 vandt Quintana 3. etape af Volta a Catalunya, og den følgende måned, vandt han kongeetapen i etapeløbet Baskerlandet Rundt på den sidste stigning i Eibar - Arrate , med to sekunder ned til en gruppe af seks forfølgere. Quintana overtog 1. pladsen i den samlede stilling, i den sidste enkeltstart, ved at opnå en 2. plads efter Tony Martin (etixxx-Quick Step).

I Tour de France angreb Quintana på Col de Pailheres på 8. etape, og blev den første rytter til at krydse det højeste bjerg det år. Han blev senere overhalet på næstsidste stigning af løbets favorit Chris Froome. Quintana tog dog føringen i ungdomskonkurrencen, og modtog også prisen som den mest angrebsivrige rytter. På 15. etape til Mont Ventoux, angreb Quintana tidligt og kun Froome i den gule føretrøje var i stand til at følge ham, og kørte fra Quintana på de sidste to kilometer af stigningen, efter, at de ellers havde kørt op af meget af den sammen. Efter 15. etape, var Quintana på en samlet 6. plads i klassementet. 

På 18. etape var det første gang at rytterne skulle bestige, det berømte bjerg Alpe d'Huez to gange. Quintana sluttede som nummer 4 og rykkede op på en 3. plads i den samlede stilling i hans første Tour de France. På 20. etape, forsvarede han ikke kun sin 3. plads, men angreb også Froome, og kørte denne gang fra ham på de sidste kilometer af opstigningen til Annecy - Semnoz, og vandt etapen foran Joaquim Rodríguez og Chris Froome, og sikrede sig derved også den samlede andenplads i løbet, hvor han også sluttede "Touren". Han vandt i samme løb bjergtrøjen og ungdomstrøjen. Andenpladsen i det samlede klassement var det bedste resultat for en colombiansk eller latinamerikansk rytter i Tour de France nogensinde, og samtidig den første Tour de France debutant til at slutte på podiet, siden Jan Ullrich i 1996. Efter Tour de France, vandt Quintana efterfølgende Vuelta a Burgos, og blev også vinder af 5. etape i løbet, efter at have sat Vincenzo Nibali på den sidste stigning.

Sejre

Kildehenvisninger 
 http://www.cyclinginquisition.com/2013/04/who-is-nairo-quintana.html  - Baggrundsartikel om Quintana
 http://colombiareports.co/story-of-nairo-quintana/
 http://www.elcolombiano.com/BancoConocimiento/L/la_insolita_y_conmovedora_historia_de_nairo_quintana/la_insolita_y_conmovedora_historia_de_nairo_quintana.asp
 http://www.cyclingnews.com/features/tour-de-france-2013-nairo-quintana-the-outsider

Eksterne henvisninger 

 

Mandlige cykelryttere fra Colombia
Cykelryttere ved sommer-OL 2020
Deltagere for Colombia ved sommer-OL 2020
Vuelta a España-vindere